title: موناكو
text: موناكو، رسميا لإمارة د موناكو (بلفرانساوية: Principauté de Monaco) هي بلاد صغيرة مستاقلة جات ف لجنوب لغربي د أوروپا. تايحدّها لبحر لبيض لمتوسط من لجنوب، و فرانسا من ݣاع الجوايه لاخرا. موناكو قريبة بزاف تا للطاليان (16 كم من الشرق) واخا ماكاينيش بيناتهم حدود. هي تاني أصغر بلاد ف لعالم من جيهة لكبر (من مورا لڤاتيكان)، و معروفة ف لعالم باللي هي بلاصة غالية، و تيسكنو فيها ناس عندهم فلوس (التلت ديال السكان ديالها ميليونيرات). واخا هي بلاد مستاقلة، موناكو ما عندهاش جيش، و فرانسا هي اللي مسؤولة باش تدافع عليها.